runetrust/blame-folketinget-dk huggingface dataset:
Katrine Daugaard (LA), 2023-05-25:
Det, jeg mener, når jeg siger, at man ikke bør modtage støtte, hvis man kan klare sig på kommercielle vilkår, kunne f.eks. være, at Aqua i deres storhedsdage ikke også skulle være nogle, der modtog støtte, mens alle de gode projekter, som vi jo også lige har uddelt penge til gennem det kulturelle aktstykke – dem, der ikke kan få det til at hænge sammen uden, men som er vigtige for sammenhængskraften, og for at bl.a. børn og unge, men jo også voksne får mulighed for at få kulturtilbud flest mulige steder i Danmark og selvfølgelig kulturtilbud af god kvalitet – er meget vigtige.
Ove Hygum (S), 1999-11-03:
Det er nødvendigt at holde fast i, at det er både den nødvendige og tilstrækkelige orientering af offentligheden, der foregår på den måde; hvor skulle vi ellers ende eller henholdsvis begynde? Et udkast til den nye bekendtgørelse har imidlertid været sendt ud på et tidligere tidspunkt, idet udkastet blev sendt til orientering til Landsarbejdsrådet og Uddannelsesrådet den 11. oktober i år, og disse to råd må siges at repræsentere både de uddannelsessøgende og uddannelsesinstitutionerne, som således blev orienteret 3 uger før bekendtgørelsens ikrafttræden.
Eigil Andersen (SF), 2008-10-09:
Regeringen er på vej med større bøder ved alvorlige arbejdsulykker, og det synes jeg er godt, selv om det burde have været gennemført for 20 eller 30 år siden, sådan som SF hele tiden har krævet det, og det burde i øvrigt gælde ved alle overtrædelser af arbejdsmiljøloven.
Jakob Sølvhøj (EL), 2018-10-23:
Fvu'en, altså den forberedende voksenuddannelse, har her været en uddannelsesmæssig stor succes, og derfor er det rigtig positivt, at der nu lægges op til at udvide rækken af fag, sådan at den også kommer til at omfatte et digitalt fag og fgu-engelsk.
Karen Hækkerup (S), 2012-11-28:
Og kommunen siger så: Du ved godt, at det går rigtig dårligt med det barn, du har i forvejen, og vi har jo allerede fjernet ham, tror du så, det er en god idé at få en til? Jeg synes, at det er rigtigt, at man giver mulighed for den samtale, men jeg synes selvfølgelig som spørgeren, at den aldrig må få karakter af, at nogen bliver presset til noget.
Betina Kastbjerg (DD), 2023-01-25:
For han har nogle elregninger, der før lå på omkring 10.000 kr. om måneden, og som nu ligger på mellem 50.000 og 70.000 kr. Så han har brug for at udskifte nogle kølere og frysere for ligesom at spare yderligere, så de her 100.000 kr., som der var snak om, kunne hjælpe ham rigtig meget.
Jann Sjursen (KRF), 1998-03-27:
Så er der kun ét svar, og det er, at der ikke skal være nogen bro, som vil få trafikmængden til at eksplodere yderligere, og som vil forhindre, at man for alvor får gjort noget ved over de lange stræk at få lagt mere gods over på jernbane i stedet for på biler.
Mette Frederiksen (S), 2015-04-17:
Jeg skal ikke lægge skjul på, at jeg anser det som en af mine væsentligste opgaver som landets justitsminister at sikre, at dansk politi og myndighederne i det hele taget har brugbare og effektive redskaber til at forhindre danske statsborgere i at udrejse og deltage i de grusomheder og modbydeligheder, som Islamisk Stat står bag.
Kasper Roug (S), 2022-05-20:
Når jeg taler om fortidens synder, når jeg taler om fortidens logik, taler jeg jo om, at jeg også tror, at man i Danmark ville kunne finde eksempler tilbage i 1960'erne og 1950'erne for den sags skyld, og før det selvfølgelig, hvor man fra myndighedernes side har forsøgt at manipulere unge kvinder og unge mænd eller andre til eksempelvis at modtage alle former for operationelle indgreb for den sags skyld.
Poul Nødgaard (DF), 2002-04-17:
Så siger jeg, at det spørgsmål så kan rejses, når nu 2001-regnskaberne er færdige, om det så ser lige så »slemt« ud som for år 2002, for så er der tale om, at kommunerne ikke har regnet med de aftaler, de har indgået med den tidligere regering, og så er det den nye regering, der må løse de problemer, nøjagtig som den er på vej til i øjeblikket ved at løse problemstillinger for år 2002 ...
Thorkild B. Fransgaard (FP), 1999-04-20:
Derfor ville det være rigtigt, som jeg sagde, hvis man tog fat i det og lavede et storamt. Som jeg forstår diskussionen, ja, så er det, der er fremlagt nu politisk, opnåeligt, men alligevel vil vi opfordre indenrigsministeren og regeringen til endnu en gang at se på det, inden man går den mellemvej her og opretter det, man er ved nu her.
Morten Homann (SF), 2004-01-30:
, men jeg synes sådan set, at hr. Mikkel Dencker vil gøre både sig selv og Dansk Folkeparti og de mange sportsfolk en tjeneste ved i det mindste over for offentligheden at forklare, hvad det var, der gjorde, at Dansk Folkeparti ville smide den mulighed, der var for at lave en fornuftig og afbalanceret løsning, væk.
Morten Messerschmidt (DF), 2005-04-29:
Jeg må så sige i forhold til frihedsbegrebet: Jeg følte mig utrolig fri i de 3 uger op til den 8. februar, fordi jeg var befriet for al den propaganda, som jeg ved at SF's folketingskandidater i Århus Amt, hvor jeg er bosiddende, husstandsomdelte.
Pernille Skipper (EL), 2014-05-09:
Altså, når vi taler om det her, og det gælder både de aktuelle sager, men da bestemt også det fremtidige perspektiv, så handler det jo også om, uanset om det er efterretningstjenesterne, det er Nets, det er en anden privat virksomhed eller en tredje offentlig myndighed, at jo smallere regler man laver, jo større er risikoen for misbrug også.
Lissa Mathiasen (S), 2001-09-06:
Hr. Thor Pedersen sagde på et tidspunkt her i eftermiddag, at Venstre godt vil være med til at vende udviklingen i den rigtige retning, og en af de ting, man bl.a. kan læse i Venstres oplæg til finanslovforhandlingerne, er, at man godt vil være med til at fjerne noget af bureaukratiet.
Lissa Mathiasen (S), 2003-04-10:
var: Vil ministeren drage omsorg for, at det, der ligger af notater fra Kammeradvokaten og fra Justitsministeriet, og som bl.a. er nævnt i en forsideartikel i Berlingske Tidende den 7. februar, bliver oversendt til Boligudvalget, så vi i fællesskab kan få en ordentlig, kvalificeret diskussion?
Morten Bødskov (S), 2010-04-29:
Den vil være et markant brud med den chokkur, som regeringen har fremlagt som en overordnet strategi, dog uden stadig væk at sige, hvor besparelserne skal findes, om det er pensionisterne, om det er børnene, om det er sygehusene, eller hvem det er, der skal rammes af den borgerlige hammer.
Inger Støjberg (DD), 2023-11-07:
Jeg vil med andre ord spørge statsministeren, om hun på noget tidspunkt har været vidende om, at hendes departementschef personligt har ringet til Justitsministeriets departementschef for at få sat gang i sagen mod Claus Hjort Frederiksen, hvilket han jo har nævnt i flere medier.
Søren Søndergaard (EL), 2003-04-25:
Det giver så grundlag for, at alle kan gå op her i dag og sige, at det er et ualmindelig sympatisk forslag, det er ualmindelig godt formuleret - det er jo heldigt, for det har også været vedtaget i Folketinget for mange år siden - men vi bliver altså lige nødt til at afvente, at der kommer noget fra Justitsministeriet.
Kristian Jensen (V), 2010-02-03:
For det, hr. Jesper Petersen sagde i sin indledning, er jo næsten korrekt, nemlig at skattesnydere er med til at gøre, at en lang række statskasser er blevet unddraget beløb, beløb, der gør, at andre og mere ærlige skatteydere er kommet til at betale et alt for højt skattebeløb.
Karina Adsbøl (DD), 2024-01-31:
Det andet spørgsmål er, om ministeren er bekendt med, om Dansk Flygtningehjælp har anmeldt deres medarbejder til politiet, for det er da bekymrende, at en ansat hos Dansk Flygtningehjælp skulle have hjulpet med at tømme familiens lejlighed, også have sendt økonomiske midler og have hævet farens sociale ydelser og sendt dem til faren.
Keld Albrechtsen (EL), 2001-03-21:
Jeg mener, det vil føre til tvangsudliciteringer f.eks. i et omfang, som jo vil være meget stort i disse lande, fordi de har været præget af statslig produktion, og som vil skabe stor arbejdsløshed og nedlæggelse af mange landbrug i Polen f.eks. Jeg kan forstå, at det skaber almindelig munterhed blandt de borgerlige ordførere, det perspektiv.
Rasmus Stoklund (S), 2021-05-06:
I Socialdemokratiet mener vi, at man skal gå langt for at sikre, at afviste asylansøgere, kriminelle udlændinge og personer på tålt ophold vender tilbage til deres hjemlande, og at man har en stram kontrol med de personer, der er indlogeret på udrejsecentre.
Inger Støjberg (V), 2010-06-22:
Men jeg bemærkede i hvert fald, at tonen på en eller anden måde var anderledes, end den plejer at være i Folketinget, og det synes jeg faktisk er en skam, for jeg synes, at der har været en tone af, at hvis man ikke lige er enig med regeringen i det her, har man kunnet sige til ordførerne, hvad man ville.
Jytte Andersen (S), 1998-11-03:
Jeg siger, at det er da muligt, at der er nogle, der bliver ramt, fordi vi synes i regeringen - det vil vi godt medgive - at det er rimeligt nok, at man selv skal betale 833 kr. pr. måned, altså 10.000 kr. om året, i husleje, hvis man er pensionist.
Bertel Haarder (V), 2003-02-28:
Jeg vil gerne lige føje til, at hvis en krig i Irak skulle blive en realitet, så vil udlændingemyndighederne naturligvis hurtigt vurdere, hvilken betydning det får for asylsagsbehandlingen og for spørgsmålet om tvangsmæssige udsendelser af afviste irakiske asylansøgere.
Lene Espersen (KF), 2002-04-17:
Der må jeg da sige, at jeg blev glædeligt overrasket, for Rigspolitichefen meldte tilbage, at man sådan set mente, at det gik ganske godt, og at man i forhold til den flerårsaftale, der er lavet, ikke havde det store behov for at få tilført flere ressourcer her og nu.
Aaja Chemnitz Larsen (IA), 2017-01-31:
Derfor leder det mig til at spørge statsministeren: Varetager regeringen grønlandske eller danske interesser, og vil man respektere både Folketingets og Inatsisartuts vedtagelsestekster i forhandlingerne om kriterierne til det nye udbud af servicekontrakten for Pituffik?
Bodil Kornbek (KD), 2004-03-23:
Men kan vi få sat temaer på dagsordenen som kostvaner, motions- og misbrugsmønstre og kønsbilleder uden at forholde os til pornoficering, uden at forholde os til reklamernes påvirkning, som jo er med til at fastholde og fastlåse nogle bestemte kønsrollemønstre?
Frank Aaen (EL), 2010-02-24:
Derfor synes jeg, det er lidt mærkværdigt at henvise til dem, når nu spørgsmålet går på, hvorfor Forsvarsministeriet ikke gjorde noget i sin tid for at undersøge, hvad der skete med lækken, som pegede mod toppen, og om man ikke kan se, at man har et problem.
Lars Boje Mathiesen (NB), 2020-12-15:
Jeg forsøgte i et stykke tid at få svar på det her spørgsmål, som jeg har, for jeg kan simpelt hen ikke forstå, hvordan det kan være, at man mener – og her taler vi om sammenlignelige kommuner – at de kommuner, som har lavere udgifter til f.eks. centraladministration og ledelse, skal aflevere penge til kommuner, som vælger at bruge flere penge på centraladministration og ledelse, altså at man tvinger kommuner til at kanalisere midler over til kommuner, som vælger at bruge deres kommunale skattekroner på mere centraladministration og ledelse.
Leif Lahn Jensen (S), 2019-02-28:
Og lad os så sige til alle de kommuner, der ikke har formået at skyde bolden ind i målet, når den nu ligger ved deres fødder og de virkelig har mulighed for at gøre noget for deres arbejdsløse borgere og mulighed for også at putte penge i kassen, at de skal se at komme i gang, for muligheden ligger der.
Carina Christensen (KF), 2011-05-31:
For det tredje ville vi gøre alt, hvad vi kunne for at styrke væksten i det her land for at sikre, at der var rigtig mange virksomheder, som ville syntes, at det var attraktivt at starte en virksomhed i det her land, at drive virksomhed, at starte nye job op osv.
Torsten Schack Pedersen (V), 2024-04-02:
Det er derfor, at vi mig bekendt meget bredt i Folketinget, hver eneste gang der har været udfordringer i forhold til forældelse, har fundet en løsning, og det er også det, vi gør med FE-kommissionen, netop ved at kommissionen bliver udvidet – det er noget, som vi har været meget optaget af fra Venstres side – og i samme ombæring forlænger vi forældelsesfristen.
Leif Mikkelsen (V), 2005-06-16:
Det er meget fint at få tydeliggjort, at her drejer det sig altså om et valg, et valg mellem retssikkerheden for eventuelt pædofilidømte og hensynet til vore børn, der færdes i vore mange frivillige foreninger, uddannelser, skoler osv. og risikerer, at der kan mennesker, der har en tidligere dom for pædofili, meget let få adgang til at beskæftige sig med børn og unge under 15 år.
Lissa Mathiasen (S), 2006-05-11:
Det er den trafik, vi nu har set adskillige firmaer benytte, og vi taler altså om tusindvis af boliger, som dermed bliver hevet ud af den almindelige udlejning her i København, men det sker også i andre storbyer herhjemme, og derefter har man så en husleje, der er for høj.
Line Barfod (EL), 2004-12-01:
Det er selvfølgelig fint nok at få lov til at dele penge ud til gode formål, men det er bare ikke fint, når man glemmer at fortælle, at pengene altså tages fra nogle af dem, der har allermindst, og når man samtidig er med til at dele milliarder ud til nogle af de rigeste i dette land, milliarder, der kunne bruges til at hjælpe pensionister og andre med små indkomster.
Jan Trøjborg (S), 2003-05-13:
var bestemt ikke tænkt som nogen løntilskudsordning - man kan da godt diskutere omkostningerne ved ordningen, det synes jeg da også vi skal, det vil vi også gerne være med til - men ordningen var tidsbegrænset netop ud fra den betragtning, at det ikke måtte udvikle sig til at være en løntilskudsordning, og det er det samme, der går igen i det forslag, vi behandler nu.
Samira Nawa (RV), 2025-04-10:
Og som jeg har forstået på vores kulturordfører, fru Zenia Stampe, var en del af den aftale med regeringen, at så lægger vi også stemmer til det her lovforslag, som forhøjer mediechecken til de fattigste pensionister, som bliver kompenseret for, at deres tv-pakke stiger med 15-20 kr. om måneden.
Thomas Jensen (S), 2015-02-24:
Når det kommer til Det Blå Danmark, undrer det mig lidt, at der nu, hvor vi har haft en regeringsperiode på snart 4 år, hvor der har været et godt og bredt samarbejde om Det Blå Danmark, lige her op til afslutningen på en valgperiode er nogle, der skal til at profilere sig i forbindelse med nogle tiltag, som vi allerede har diskuteret godt og grundigt under forhandlingerne.
Helle Thorning-Schmidt (S), 2011-05-31:
Jeg kan lige så godt sige det, som det er: Jeg har et stort ønske til debatten i dag, og det er, at statsministeren i løbet af dagen beder om ordet til en bemærkning af særlig karakter, at statsministeren forstår situationens alvor og nu lader danskerne vælge.
Margrethe Vestager (RV), 2005-03-02:
Specielt da jeg tidligere har forstået, at ministeren har ganske meget imod forsøg og eksperimenteren, synes jeg, det er en særdeles dristig ting at gå i gang med sådan i en landsdækkende skala uden at have en særlig præcis forventning om, hvad det egentlig er, der kommer ud af det, jævnfør de, som jeg er helt enig i, problemstillinger, der ligger i, hvad det er, man kommer til at rose, hvad det er for en forventning, man kommer til at udtrykke, om den er positiv eller negativ.
Mette Gjerskov (S), 2009-04-28:
Faktisk vil jeg sige, at jeg ikke synes, at der er nogen grund til at trække forslaget, fordi vi skal tale om det, vi kalder Grøn Vækst, for det ligger jo faktisk i forslaget, at vi skal se på, hvad der er sket med forbruget i 2008, før vi griber til de tunge våben som kvoter.
Jesper Petersen (S), 2021-06-02:
Jeg er nødt til at sige, at jeg synes, det er en sådan lidt kedelig og også lidt populistisk stil, fru Sophie Løhde kører her i forhold til at kalde det en øde ø, for der er jo naboer dér fuldstændig ligesom andre steder, og i forhold til at lade, som om teststrategien er noget, vi alene har ansvar for, og at det i øvrigt er en håbløs dårlig idé, og at det er det samme som en diskussion om et udrejsecenter.
Sophie Løhde (V), 2015-12-10:
Som jeg har fået oplyst af Sundhedsstyrelsen og Statens Serum Institut, er der ingen test, der er fuldstændig fejlfri, hverken den ene eller den anden test for den sags skyld, og derfor understreger både Sundhedsstyrelsen og Statens Serum Institut også, at resultatet fra en ELISA-test aldrig vil kunne stå alene, når en fagperson skal vurdere, om en patient har borrelia eller ej.
Hans Kristian Skibby (DF), 2007-10-11:
Det er selvfølgelig noget, som man skal have forståelse for, men i det her tilfælde er det sådan set et spørgsmål om, hvorvidt man ønsker at selektere de våbentilbud, som et moderne forsvar har til rådighed for at udføre den opgave, som det er blevet pålagt.
Ebbe Kalnæs (CD), 2000-05-05:
Er det ikke rigtigt, at hvis Det Radikale Venstre, som er med i regeringen, aktivt gik ind i en ny strategi på det område og måske kunne skubbe på, så kunne vi forhandle os til at få konverteret noget af den braklægning til såbare områder og kunne således finansiere en del af de her kompensationer på den måde?
Line Barfod (EL), 2009-05-04:
Der bliver gjort rigtig godt arbejde, både i Rigshospitalets team for seksuelt misbrugte børn, på Skejby Sygehus, på Center for Voldtægtsofre, i Projekt JANUS, i masser af forskellige sammenhænge, og den viden skal man selvfølgelig inddrage.
Per Clausen (EL), 2006-03-29:
Det er en sådan lidt selektiv forståelse af markedsøkonomiens betingelser, som hr. Torsten Schack Pedersen giver udtryk for, for hr. Torsten Schack Pedersen mener, at en erhvervsvirksomhed aldrig kunne finde på at stille penge til rådighed for forskning, hvis den ikke var sikker på selv at få en gevinst ud af det.
Per Clausen (EL), 2007-03-23:
Det andet synspunkt omkring det her er, at så vidt vi har forstået, er det sådan i dag, at alle dyr, der slagtes i overensstemmelse med lovgivningen, faktisk bliver bedøvet forud for slagtning, og derfor har det altså ikke megen mening at gå ind og forholde sig til slagtemetoder i den danske produktion.
Carina Christensen (KF), 2005-03-29:
Det er korrekt, at man ikke kan få direkte indflydelse, at man ikke kan få stemmeret i bestyrelserne, men det er jo, fordi bestyrelserne sidder med et økonomiansvar, og jeg mener rent faktisk ikke, vi kan pålægge unge mennesker under 18 år et myndighedsansvar, når de er umyndige.
Troels Ravn (S), 2021-10-14:
I forbindelse med lovarbejdet havde vi i flere omgange repræsentanter for patientforeningerne i foretræde i Skatteudvalget, og vi politikere blev gjort opmærksom på de udfordringer, der lå for foreningerne i forhold til at blive godkendt som almenvelgørende foreninger med fradragsret for bidragsydere.
Ole Birk Olesen (LA), 2012-11-27:
Og det vil faktisk være at gå et skridt videre end den håbløse tilgang, som regeringen har til det, og som venstrefløjen har haft i årtier, nemlig at det alene påhviler arbejdsgiverne at sørge for, at lønmodtagerne ikke arbejder på en måde, der er farlig.
Poul Nødgaard (DF), 2003-05-26:
Det er nok svært at holde de to ting fra hinanden, og det kunne måske rejse det spørgsmål her i Folketinget, om ikke vi burde tage en fælles debat om landdistrikts- og regionalpolitikken, og så kunne man måske give os lidt udvidet taletid.
Dorte Bennedsen (S), 1998-04-02:
Man kan gå den vej, som man traditionelt går, og sige, at der skal være et ministeransvar, og det vil sige, at Folketinget skal kunne hænge ministeren op, hvis det går galt med budgetterne, eller man kan gå en anden vej og sige, at vi faktisk ønsker at tage magtens tredeling alvorligt, og derfor skal ministeren ikke have ansvar.
Thomas Jensen (S), 2011-11-24:
Vi har jo ikke ligefrem tidligere hørt et kæmpe kor af folk, der har klaget over, at den her regel har været gældende for magasiner over 80 kr., så er ordføreren ikke enig med mig i, at det måske er, fordi det har fungeret ganske o.k. med den her ordning for magasiner over 80 kr.?
Sonja Mikkelsen (S), 1998-01-28:
Jeg tænker på, at eksempelvis øget global handel kan give voldsomme miljøkonsekvenser, hvis handelen følges op af øget fysisk transport af varer; men det kan også gå den modsatte vej, så de fysiske produkter fremstilles så tæt på forbrugeren som muligt, mens produktets tekniske beskrivelser og ordrer er sendt elektronisk fra hvor som helst i verden.
Kim Christiansen (DF), 2010-04-09:
Det er ikke noget, jeg gør så tit, og der er heller ikke ret tit grund til det, men i dag er der, fordi det også for Dansk Folkeparti er af stor vigtighed, at vi i fremtiden har et godt og velfungerende postvæsen med høj service både over for private og over for virksomheder.
Hans Kristian Skibby (DF), 2013-02-07:
Så siger ministeren, at det skal i udbud, at der er nogle virksomheder, der skal vinde de her kontrakter, men tænk, hvis det var IT Factory, der vandt – for bare at tage en dansk it-virksomhed, som alle mente var dygtige og et orakel, og som fik erhvervspriser osv., mens det hele var bluff og fup og svindel.
Vivi Kier (KF), 2013-05-28:
Hvis man så, som jeg også kan blive det, bliver bekymret for, at der alligevel er et lille hjørne, som gør, at der kan stå en stor, fed rocker bagved og styre alt, så synes jeg helt klart, at vi skal lytte til Gadejuristens anbefalinger på lige nøjagtig det her område.
Margrethe Vestager (RV), 2010-06-10:
Jeg synes, man skal være lidt forsigtig med at tro noget om, hvad andre vil gøre, så derfor vil jeg sige, hvad Det Radikale Venstre vil gøre, nemlig at vi sådan set ikke har tænkt os, når vi stemmer for det her forslag nu, at stemme for det modsatte om et år eller mere, hvor vi forhåbentlig har fået en ny regering. Når vi vil det, er det sådan set ikke, fordi vi ikke også gerne vil arbejde i trepartsregi for at se, hvordan vi kan sørge for, at vores arbejdsmarked bliver bedre, for som jeg sagde i min ordførertale, mener jeg ikke, at reformarbejdet er slut.
Line Barfod (EL), 2009-11-19:
Det kan hr. Tom Behnke altså ikke snakke sig uden om, og her vil Det Konservative Folkeparti altså stemme for, at politiet vilkårligt skal kunne tilbageholde folk i 12 timer, uden at der er nogen mistanke om, at de har begået noget strafbart eller planlægger at begå noget strafbart.
Karsten Lauritzen (V), 2014-02-18:
Endelig foreslås det, at udlændingeloven ændres, således at man følger EU-Domstolens dom i en sag, som slog fast, at en tredjelandsstatsborger ikke må straffes med fængsel alene på grund af ulovligt ophold, når den pågældende ikke tidligere har været undergivet tvangsforanstaltninger med henblik på udsendelse.
Astrid Krag (S), 2018-01-12:
Men jeg kunne også forstå på indslaget, at hverken hr. Marcus Knuth, hr. Jakob Ellemann-Jensen eller udlændinge- og integrationsministeren havde lyst til at forholde sig til det, hr. Torsten Schack Pedersen sagde, så jeg vil spørge hr. Marcus Knuth her i dag: Kan vi høre, hvordan hr. Torsten Schack Pedersen stiller sig til det forslag, at man skal have mulighed for at få forlænget sin opholdstilladelse, med henvisning til at man er i beskæftigelse?
Aaja Chemnitz Larsen (IA), 2021-05-18:
Vi støtter jo det her med Vækstfonden og Greenland Venture og støtter også det her med grænsehindringerne; der er mange af os, der er født og opvokset Grønland, som husker, hvor dyrt det var at ringe til sin familie i Danmark, man skulle nærmest lægge på allerede med det samme, og sådan er det næsten også i dag.
Lars Løkke Rasmussen (V), 2002-03-13:
For det andet: Der er stadig store uudnyttede muligheder for at forbedre de eksisterende behandlingstilbud, herunder social og psykosocial indsats i såvel den stoffri behandling som i metadonbehandlingen, og midlerne til behandling af stofmisbrugere er jo ikke ubegrænsede.
Per Clausen (EL), 2012-10-04:
Jeg vil gerne stille hr. Jesper Petersen et spørgsmål, og det er i forlængelse af, at hr. Jesper Petersen med rette, synes jeg, har gjort meget ud af at pege på, at Venstre og Dansk Folkeparti og de andre borgerlige partier har en idé om, at man skal presse lønningerne ned.
Jette Gottlieb (EL), 2023-01-18:
Men jeg går ud fra, at ministeren er vidende om, at når passagererne først har opgivet den kollektive transport og har købt et individuelt motoriseret køretøj og når forældrene har måttet skære ned på deres arbejdstid for at køre deres børn i skole, så er det en meget vanskelig opgave at genoplive den offentlige transport.